Samtidig med at satsningen i Århus Elitehockey-regi ebbede ud, opstod Team Århus Ishockey. Det var et projekt, hvor fonden [[Proventura]] sammen med Århus IK og Team Crocodiles forsøgte at skabe en ny seriøs elitesatsning, der skulle munde ud i deltagelse i [[Superisligaen 2007-08]] – et mål de dog ikke nåede trods ihærdige forsøg på at rejse de fornødne midler. I en happening klædte elitespillerne sig ud som [[tigger]]e og samlede [[penge]] ind i byens gader, men alt i alt blev der altså ikke indsamlet nok til en plads i [[Superisligaen|den bedste liga]]. Sportsligt havde den nye konstruktion imidlertid succes, idet holdet nåede helt frem til finalen i [[1. division i ishockey 2006-07|1. division i 2006-07]], hvor det imidlertid tabte til [[Hvidovre Ishockey Klub|Hvidovre IK]] i tre kampe. Den følgende sæson gjorde man et nyt forsøg, selvom holdet denne sæson ikke var godt nok til endnu en finaleplads. Sidst på sæsonen blev det dog offentliggjort, at [[Det Faglige Hus]] og [[Kristelig Fagbevægelse]] begge ville lægge et sponsorat i millionklassen til oprettelsen af en overbygning på Århus IK, således at man muligvis allerede fra [[Superisligaen 2008-09|sæsonen 2008-09]] ville kunne stille hold i den bedste række. Det var imidlertid ikke nok til en ligasatsning, så endnu en gang kuldsejlede eliteplanerne for [[Århus|århusiansk]] [[ishockey]].
Filosofi Historie Foreninger Organisationer